«Προμηθέας Δεσμώτης» του Αισχύλου
2022-07-11 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Προμηθέας Δεσμώτης» του Αισχύλου
«Το μέλλον δεν ανήκει στη βία. Το μέλλον δεν ανήκει στη δύναμη.
Στη λογική ανήκει το μέλλον…»
Μετά από μία συναρπαστική περιοδεία με 33 παραστάσεις που είδαν περισσότεροι από 50.000 θεατές σε όλη την Ελλάδα και 3 θριαμβευτικές sold out παραστάσεις στο Αρχαίο Θέατρο Επιδαύρου, το Θέατρο Πορεία παρουσιάζει για δεύτερη συνεχή καλοκαιρινή περίοδο τον «Προμηθέα Δεσμώτη», του Αισχύλου, σε μετάφραση Γιώργου Μπλάνα και σκηνοθεσία Άρη Μπινιάρη.
Η πρεμιέρα στην Αθήνα θα γίνει στο Θέατρο Πέτρας τη Δευτέρα 11 Ιουλίου 2022 και ώρα 21:30.
Στην τραγωδία, ο Αισχύλος πραγματεύεται την αντίσταση του αλυσοδεμένου στον Καύκασο Προμηθέα, να υποκύψει στο θέλημα του «ανελέητου» Διός. Πρόκειται για μία σπαρακτική επίκληση του πάσχοντος θεού για τον άνθρωπο. Μία επίκληση ενιαία, με συνεχή κλιμάκωση από την αρχή ως το τέλος, για τον άνθρωπο. Ένας ασταμάτητος αγώνας κατά της δύναμης της εξουσίας…
Σε μία εξαιρετική διανομή, μεταξύ άλλων, τον ρόλο του Προμηθέα ερμηνεύει ο Γιάννης Στάνκογλου, τον ρόλο του Ωκεανού ο Αλέκος Συσσοβίτης και τον ρόλο του Ερμή ο Ιωάννης Παπαζήσης.
Ο σκηνοθέτης Άρης Μπινιάρης σημειώνει:
Στον «Προμηθέα Δεσμώτη» η σύλληψη, η δομή, η επεξεργασία του μύθου, έχουν για κέντρο τους την μορφή του πάσχοντος θεού-προφήτη που ορθώνεται, για τον άνθρωπο, απέναντι στον απολυταρχικό μηχανισμό μιας τυραννίδας. Η παράσταση αποτελεί ένα ταυτόχρονα θεατρικό και μουσικό γεγονός. Οι ηθοποιοί αντλούν πληροφορίες από τη ρυθμικότητα του κειμένου και μεταβολίζουν, με το σώμα και τη φωνή, σε θεατρική δράση, τον ήχο και τον ρυθμό του ποιητικού λόγου. Με όχημα τη μουσική, δημιουργούν, μια δυναμική πλατφόρμα αναπαράστασης και αναδεικνύουν συγκινησιακά φορτία από το πεδίο της αρχαίας τραγωδίας. Χορωδιακά μέρη, μελωδίες και δυναμικοί ρυθμοί, δημιουργούν ένα παλλόμενο και ζωντανό ηχητικό περιβάλλον, μέσα από το οποίο αναδεικνύονται τα πρόσωπα μιας παλιάς μα πάντα επίκαιρης ιστορίας. Μιας ιστορίας που μπορεί να ακουστεί ως σκοτεινό σχόλιο για το παρόν ή ως φωτεινή ελπίδα για το μέλλον.
ΣΥΝΤΕΛΕΣΤΕΣ
Μετάφραση: Γιώργος Μπλάνας
Σκηνοθεσία: Άρης Μπινιάρης
Μουσική Σύνθεση: Φώτης Σιώτας
Σκηνικά: Μαγδαληνή Αυγερινού
Κοστούμια: Βασιλική Σύρμα
Σχεδιασμός φωτισμών: Αλέκος Αναστασίου
Επιμέλεια κίνησης – Χορογραφίες: Εύη Οικονόμου
Σύμβουλος δραματουργίας: Έλενα Τριανταφυλλοπούλου
Μετρική ανάλυση πρωτοτύπου: Καίτη Διαμαντάκου
Επιστημονική συνεργάτης: Κατερίνα Διακουμοπούλου
Βοηθός σκηνοθέτη: Δώρα Ξαγοράρη
Βοηθός σκηνογράφου: Ξένια Παπατριανταφύλλου
Βοηθός ενδυματολόγου: Αλέξανδρος Γαρνάβος
Bοηθός φωτιστή: Ναυσικά Χριστοδουλάκου
Ειδικές κατασκευές – γλυπτική: Eργαστήριο Δήμητρα Καίσαρη
Επιμέλεια μακιγιάζ: Eύη Ζαφειροπούλου
Διεύθυνση Παραγωγής: Στέλλα Γιοβάνη
Οργάνωση και εκτέλεση παραγωγής: Βασιλεία Τάσκου, Άννα Πασπαράκη
ΔΙΑΝΟΜΗ
Προμηθέας: Γιάννης Στάνκογλου
Κράτος: Άρης Μπινιάρης
Βία/ Ακόλουθος Ωκεανού & Ερμή: Κωνσταντίνος Γεωργαλής
Ήφαιστος / Ακόλουθος Ωκεανού & Ερμή: Δαυίδ Μαλτέζε
Ωκεανός: Αλέκος Συσσοβίτης
Ιώ: Νάνσυ Μπούκλη
Ερμής: Ιωάννης Παπαζήσης
Ακόλουθοι Κράτους και Βίας: Κατερίνα Δημάτη, Γρηγορία Μεθενίτη
ΧΟΡΟΣ (Αλφαβητικά)
Δήμητρα Βήττα
Ελένη Βλάχου
Φιόνα Γεωργιάδη
Κατερίνα Δημάτη
Δάφνη Κιουρκτσόγλου
Γρηγορία Μεθενίτη
Αλεξία Σαπρανίδου
Θάλεια Σταματέλου
Μουσικός επί σκηνής: Σταμάτης Φουσέκης
Διάρκεια: 70 λεπτά
Τιμές Εισιτηρίων:
Κανονικό: 20 ευρώ
Εκπτωτικά εισιτήρια: Senior (άνω των 65), φοιτητικό, νεανικό (κάτω των 22), ανέργων, ΑΜΕΑ, πολυτέκων: 15 ευρώ
Σημεία Προπώλησης
Ηλεκτρονικά: https://www.viva.gr/…/promitheas-desmotis-periodeia/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 – 401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Το Σκλαβί»
2022-07-11 21:30 | «Το Ποικίλο» – Γήπεδα Αγίας Τριάδας Πετρούπολης, «Το Ποικίλο» - Γήπεδα Αγίας Τριάδας Πετρούπολης, ΠΕΤΡΟΎΠΟΛΗ, ΑΤΤΙΚΗΣ, 13231, Ελλάδα
«Το Σκλαβί»
Η Εφηβική Θεατρική Ομάδα του Δήμου Πετρούπολης παρουσιάζει το θεατρικό έργο «Το Σκλαβί» της Ξένιας Καλογεροπούλου, τη Δευτέρα 11 Ιουλίου 2022 κα ώρα 21.30, στον υπαίθριο χώρο του αναψυκτηρίου «Το Ποικίλο», στα Γήπεδα Αγίας Τριάδας Πετρούπολης.
Την παράσταση επιμελήθηκε σκηνοθετικά η Ηλέκτρα Γεννατά. Το παραδοσιακό Συμιακό παραμύθι, μια ιστορία για την πίστη, την αγάπη και την αφοσίωση, ντύνεται μουσικά από τον Νίκο Κυπουργό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

«Δίπλα δίπλα»
2022-07-12 20:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Δίπλα δίπλα»
Το «Δίπλα δίπλα», μια συγκινητική και ταυτόχρονα ξεκαρδιστική παράσταση για θεατές από 3 ετών, έρχεται στο Θέατρο Πέτρας την Τρίτη 12 Ιουλίου 2022 και ώρα 20:30.
Το Εθνικό Θέατρο ανεβάζει φέτος μετά από αρκετά χρόνια και μια καλοκαιρινή παραγωγή αφιερωμένη στους μικρούς του φίλους.
Πρόκειται για μία παράσταση που θυμίζει σε όλους μας πως κάθε μας πράξη είναι κι ένα λιθαράκι σ’ ένα οικοδόμημα, που άλλοτε είναι ένα σπίτι, άλλοτε μια φιλία, άλλοτε μια δημιουργία, κι άλλοτε η ίδια η ζωή.
Οι πολυβραβευμένοι συγγραφείς παιδικού θεάτρου Άγγελος Αγγέλου και Έμη Σίνη (ιδρυτές της ομάδας ΚΟΠΕΡΝΙΚΟΣ), συνεργάζονται ξανά με το Μικρό Εθνικό, σ’ αυτήν την παράσταση που μας γεννά δημιουργικά ερωτήματα: Από τι υλικά χτίζονται τα σπίτια, τα κτήρια, οι σχέσεις, η υπομονή, η εμπιστοσύνη; Πώς αντιμετωπίζει κανείς τα εμπόδια και τις αναποδιές; Πώς διαχειριζόμαστε το λάθος μας; Μπορούμε μόνοι μας ή είναι καλύτερα να ζητήσουμε βοήθεια; Να μοιραστούμε την ιδέα μας ή να την κρατήσουμε για τον εαυτό μας;
Η φιλία, η αξία της συνεργασίας και της προσπάθειας, η επιμονή, η χαρά της επιτυχίας αλλά και η αντιμετώπιση της αποτυχίας, έννοιες που απασχολούν όλα τα παιδιά της σχολικής και προσχολικής ηλικίας, αποτελούν βασικά θέματα της παράστασης αυτής, που καταπιάνεται με τη δημιουργία, τον πειραματισμό και τον αυτοσχεδιασμό.
Ο Φοίβος Συμεωνίδης σκηνοθετεί μια πολύχρωμη παράσταση με εφόδια τους κώδικες του βωβού κινηματογράφου και της slapstick κωμωδίας και δημιουργεί χώρο για διάδραση με τα παιδιά.
Οι μικροί θεατές παρακολουθούν μια όμορφη, αστεία και ταυτόχρονα συγκινητική ιστορία που εκτυλίσσεται σε ένα ανατρεπτικό σκηνικό που μοιάζει πολύ με οικοδομή. Καλούνται να συμμετάσχουν ενεργά σε αυτό το «κατασκευαστικό» πανδαιμόνιο, προτείνοντας, στηρίζοντας, χτίζοντας, γκρεμίζοντας, απαντώντας σε ερωτήσεις και συμβουλεύοντας τους ήρωες στις κρίσιμες στιγμές της ιστορίας.
ΣΥΝΤΕΛΕΣΤΕΣ
Ιδέα – Δραματουργία: Άγγελος Αγγέλου, Έμη Σίνη
Σκηνοθεσία: Φοίβος Συμεωνίδης
Σκηνικά – Ειδικές κατασκευές: Μικαέλα Λιακατά, Ελένη Παπαναστασίου
Κοστούμια: Δέσποινα Μακαρούνη
Μουσική: Άγγελος Αγγέλου
Χορογραφίες: Κατερίνα Γεβετζή
Φωτισμοί: Βασίλης Παπακωνσταντίνου
ΔΙΑΝΟΜΗ
Θανάσης Ζερίτης, Θανάσης Μεγαλόπουλος, Φοίβος Συμεωνίδης, Δανάη Τίκου
Τιμές Εισιτηρίων:
8 € μεμονωμένο εισιτήριο
16 € 1 ενήλικας + 1 παιδί
5 € δεύτερο παιδί ή ενήλικας
Σημεία Προπώλησης
Ηλεκτρονικά: https://www.ticketservices.gr/…/dipla-dipla-summer…/…
και στα φυσικά σημεία
Εκδοτήριο Ticket Services – Πανεπιστημίου 39, Αθήνα
Εκδοτήριο Εθνικού Θεάτρου – Αγίου Κωνσταντίνου 22, Αθήνα

«Ματωμένα Χώματα» της Διδώς Σωτηρίου
2022-07-13 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ματωμένα Χώματα» της Διδώς Σωτηρίου
Η ζωή του Μικρασιάτη Μανώλη Αξιώτη, που αφηγείται τις δοκιμασίες του στα Ματωμένα Χώματα, μεταφέρεται στη σκηνή σε μια ιδιαίτερη θεατρική παράσταση που το κοινό θα έχει την ευκαιρία να παρακολουθήσει την Τετάρτη 13 Ιουλίου 2022 στο Θέατρο Πέτρας.
Με έντονο το στοιχείο της μνήμης, και μέσα από μία έντονη αλληλουχία αφηγήσεων και σκηνών, ο θεατής παρακολουθεί τη ζωή του ήρωα από την ήρεμη αγροτική ζωή στο χωριό Κιρκιντζέ, στα απάνθρωπα τάγματα εργασίας Αμελέ Ταμπουρού, το σκληρό μέτωπο του Αφιόν Καραχισάρ και το προσφυγικό ταξίδι στην Ελλάδα. «Θηρίο είν’ ο άνθρωπος», μονολογεί ο ήρωας, για να περιγράψει όχι μόνο το πόσα μπορεί να αντέξει, αλλά και το πόσα φριχτά μπορεί να πράξει.
Σημειώνει ο σκηνοθέτης, Γιώργος Παλούμπης:
Καθώς έφυγαν και οι τελευταίοι αυτόπτες μάρτυρες της Μικρασιατικής καταστροφής, μαζί τους έφυγαν και οι ζωντανές μαρτυρίες των γεγονότων. Για πολλούς σύγχρονους ανθρώπους -ειδικά τους νεότερους- εκείνα τα γεγονότα αποτελούν πληροφορίες, ημερομηνίες και ονόματα γραμμένα σε κάποια βιβλία ιστορίας.
Το τι πραγματικά βίωσαν οι άνθρωποι εκείνον τον καιρό, είναι ελάχιστοι αυτοί που μπορούν να το νιώσουν και να το καταλάβουν, στο σήμερα. Τα σπουδαία “Ματωμένα Χώματα” της Διδώς Σωτηρίου είναι μια σημαντική κληρονομιά ακριβώς γι’ αυτό το λόγο. Το μυθιστόρημα μεταφέρει τον αναγνώστη στην πραγματικότητα της εποχής εκείνης, με τον αέρα, τους ήχους, τις μυρωδιές, τις εικόνες της καθημερινότητας των διαφόρων εθνικοτήτων που ζούσαν στα παράλια της Μικράς Ασίας, όπως επίσης και τον πόνο, τη βία και τις αδυσώπητες συνθήκες του πολέμου.
Μέσα από τον κεντρικό αφηγητή του βιβλίου, τον Μανώλη Αξιώτη, ερχόμαστε κοντά στους ανθρώπους εκείνων των ημερών, στα απίστευτα συμβάντα που βίωσαν και στην εσωτερική τους μάχη για τις αξίες της ζωής.
Στιγμές αδικίας, προδοσίας, εκμετάλλευσης και στυγνής βαρβαρότητας περνούν καταιγιστικά στο ανάγνωσμα, καθώς και στιγμές βαθιάς φιλίας, κατανόησης και αγάπης.
Συντελεστές:
Σκηνοθεσία: Γιώργος Παλούμπης
Θεατρική προσαρμογή: Γιώργος Παλούμπης, Αντώνης Τσιοτσιόπουλος
Σκηνικά: Νατάσσα Παπαστεργίου
Φωτισμοί: Βασίλης Κλωτσοτήρας
Μουσική σύνθεση: Κώστας Νικολόπουλος
Σχεδιασμός ήχου-ηχοληψία: Χρήστος Λαμπρόπουλος
Βοηθός Σκηνοθέτη: Γιώργος Λόξας
Κοστούμια: Έλενα Γιαννίτσα, Νατάσσα Παπαστεργίου
Βοηθός σκηνογράφου: Μαρία Σιαβίκη
Επιμέλεια κίνησης: Βρισηίδα Σολωμού
Βοηθός ενδυματολόγου: Τζούλια Κατζηλέλη
Φιγούρες Θεάτρου Σκιών: Σπύρος Αγγελόπουλος
Παίζουν:
Νικήτας Τσακίρογλου, Μιχάλης Σαράντης, Αντίνοος Αλμπάνης, Θάνος Αλεξίου, Στέλιος Δημόπουλος, Μαρία Νεφέλη Δούκα, Τζένη Κόλλια, Φώτης Λαζάρου, Δάφνη Λιανάκη, Ευθύμης Ξυπολιτάς, Παναγιώτα Παπαδημητρίου, Αντώνης Τσιοτσιόπουλος, Κώστας Φυτίλης, Aντώνης Χρήστου
Τιμές Εισιτηρίων:
20€ Γενική είσοδος
17€ Φοιτητικό
15€ Παιδικό –Ανέργων
Σημεία Προπώλησης
Ηλεκτρονικά: https://www.viva.gr/tickets/theater/matomena-chomata/
Kαταστήματα Public και Media Markt
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400-401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Συμπέθεροι από τα Τίρανα» των Ρέππα - Παπαθανασίου
2022-07-14 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Συμπέθεροι από τα Τίρανα» των Ρέππα – Παπαθανασίου
Η θρυλική και πιο επιτυχημένη παράσταση των τελευταίων ετών «Συμπέθεροι από τα Τίρανα», η οποία φέτος σημείωσε και μεγάλη τηλεοπτική επιτυχία, ξεκινά την καλοκαιρινή της περιοδεία ανά την Ελλάδα και θα βρίσκεται στο Θέατρο Πέτρας την Πέμπτη 14 Ιουλίου 2022 και ώρα 21:30.
Το δίδυμο των επιτυχιών, Θανάσης Παπαθανασίου και Μιχάλης Ρέππας, έγραψε την ξεκαρδιστική κωμωδία το 2008 και από τότε παιζόταν συνεχώς έως το 2012.
Η Πένη και ο Λυκούργος είναι ένα ευκατάστατο ζευγάρι το οποίο ζει σε μια μεγάλη επαρχιακή πόλη της κεντρικής Ελλάδας. Έχουν αποκτήσει μια κόρη, τη Λίζα, η οποία σπουδάζει στο Λονδίνο. Όλα τους τα προβλήματα μοιάζουν να είναι λυμένα, ζώντας στο περιβάλλον της νεοπλουτίστικης πολυτέλειας, και το όνειρό τους είναι ένα: να δουν την μοναχοκόρη τους αποκατεστημένη με έναν καλό γαμπρό! Σχεδόν δίπλα από το σπίτι τους μένει η Πωλίνα, η αδερφή της Πένης και ο άντρας της, ο Βασίλης, σε αντίστοιχα εύπορο περιβάλλον. Λίγες ημέρες πριν από το Πάσχα, η Λίζα έρχεται από το Λονδίνο με το αγόρι της, έναν νεαρό φοιτητή, τον Άλφερντ, τον οποίο γνώρισε στο Λονδίνο. Οι γονείς της Λίζας αλλά και οι θείοι της ενθουσιάζονται όταν γνωρίζουν τον όμορφο και ευγενικό νεαρό. Γρήγορα, όμως, θα πέσουν από τα σύννεφα όταν θα μάθουν ότι ο Άλφερντ δεν είναι Άγγλος, αλλά Αλβανός!
Σκηνοθεσία: Σταύρος Καραγιάννης
Σκηνικά: Λία Ασβεστά
Κοστούμια: Έβελυν Σιούπη
Παίζουν:
Ελισάβετ Κωνσταντινίδου, Δημήτρης Μαυρόπουλος, Βασίλης Κούκουρας, Σοφία Παυλίδου, Κώστας Καζάκας, Νατάσα Κοτσοβού, Χριστίνα Πετρολέκα, Ντανιέλ Νούρκα και ο Πάνος Σταθακόπουλος
Τιμές Εισιτηρίων:
Προπώληση: 15 ευρώ
Ταμείο: 20 ευρώ
Σημεία Προπώλησης
Ηλεκτρονικά: https://www.viva.gr/…/tour/sympetheroi-ap-ta-tirana/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 – 401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Γυάλινος Κόσμος» του Τενεσί Ουίλιαμς
2022-07-18 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Γυάλινος Κόσμος» του Τενεσί Ουίλιαμς
O Γυάλινος Κόσμος του Τενεσί Ουίλιαμς, σε σκηνοθεσία Γιώργου Νανούρη, που έκανε πρεμιέρα στο Εθνικό Θέατρο στη Σκηνή – Νίκος Κούρκουλος και ξεπέρασε τις 5.500 διαδικτυακές θεάσεις, παρουσιάζεται στη σκηνή «Μίνως Βολανάκης» του Θεάτρου Πέτρας, στο πλαίσιο του Διεθνούς Φεστιβάλ Πέτρας, τη Δευτέρα 18 Ιουλίου 2022 και ώρα 21:30.
Οι εξαιρετικοί Κάτια Δανδουλάκη, Λένα Παπαληγούρα, Κωνσταντίνος Μπιμπής και Γιάννης Κουκουράκης ζωντανεύουν τους ήρωες ενός από τα σημαντικότερα έργα της παγκόσμιας δραματουργίας.
Ο Γυάλινος Κόσμος –ίσως το αντιπροσωπευτικότερο έργο του συγγραφέα που με τη δραματουργία του σημάδεψε τη μεταπολεμική Αμερική–, γράφτηκε το 1944. Πρόκειται για έργο ποιητικής πνοής και βαθιάς ανθρώπινης ευαισθησίας, όπου ο κόσμος της σκληρής πραγματικότητας συμπλέκεται με την εύθραυστη ομορφιά της φαντασίας και του ονείρου.
Το έργο είναι μια ανάμνηση.
Ο Τομ θυμάται στιγμές της οικογενειακής του ζωής. Η πληκτική δουλειά του σε μια αποθήκη υποδηματοποιίας, έχει συνθλίψει τα όνειρά του.
Η Λόρα, η αδερφή του, αντιμετωπίζει τις δυσκολίες της ζωής βρίσκοντας καταφύγιο σε έναν μικρόκοσμο από γυάλινα ζωάκια.
Η Αμάντα, η μητέρα τους, ελπίζει πως τα παιδιά της θα ζήσουν όπως η ίδια δεν κατάφερε ποτέ.
Ο Τζίμ, ένας επισκέπτης στον οποίο στηρίζουν όλες τις ελπίδες τους, θα τους απογοητεύσει.
Σημείωμα του σκηνοθέτη
«Δυο χρόνια σχεδόν τώρα, η ζωή μας έδειξε πόσο εύκολα μπορούν να ανατραπούν όλα.
Να ραγίσουν, ακόμα και να σπάσουν – σαν να είναι φτιαγμένα από γυαλί.
Πώς ανεβάζεις λοιπόν αυτό το τεράστιο έργο μέσα στη δίνη των γεγονότων που μαστίζουν όλον τον πλανήτη;
Πώς φτιάχνεις μια παράσταση φορώντας μάσκες στην πρόβα, και σε ενάμιση μέτρο απόσταση;
Πώς φτιάχνεις μια σκηνή φιλιού στην οποία δεν επιτρέπεται να πλησιάσουν κοντά οι ηθοποιοί;
Πώς κάνεις το αντίστοιχο με μια σκηνή χορού;
Οι ήρωες του έργου όμως, αυτό δεν προσπαθούν και εκείνοι; Να πλησιάσουν ο ένας τον άλλον· κυριολεκτικά και μεταφορικά. Να έρθουν απεγνωσμένα κοντά. Μήπως τελικά η ίδια δυσκολία της συνθήκης είναι ταυτόχρονα και η απάντηση στα τόσα ερωτήματα; Μήπως ο καθένας μας δεν ζει πια κλεισμένος στον δικό του «γυάλινο» κόσμο, όπως ακριβώς και οι πρωταγωνιστές της ιστορίας; Είμαι σίγουρος ότι κάθε θεατής θα βρει έστω μια στιγμή του έργου, που θα του θυμίσει μια στιγμή της δικής του ζωής».
Tαυτότητα παράστασης
Μετάφραση: Στέλιος Βαφέας
Σκηνοθεσία-Φωτισμοί: Γιώργος Νανούρης
Μουσική: Θοδωρής Οικονόμου
Σκηνικά: Μαίρη Τσαγκάρη
Κοστούμια: DeuxHommes
Βοηθός ενδυματολόγων: Δέσποινα Ιγνάτογλου
Φωτογραφίες: Μαριλένα Βαϊνανίδου
Διανομή
Κάτια Δανδουλάκη: η μητέρα, Αμάντα Ουίνγκφιλντ
Λένα Παπαληγούρα: η κόρη, Λώρα Ουίνγκφιλντ
Κωνσταντίνος Μπιμπής: ο γιος, Τομ Ουίνγκφιλντ
Γιάννης Κουκουράκης: ο επισκέπτης, Τζιμ Οκόνορ
Διάρκεια παράστασης 120’
Τιμές Εισιτηρίων:
Κανονικό: 20 ευρώ
Εκπτωτικά εισιτήρια: φοιτητικό, παιδικό (6-12 ετών), ανέργων, ΑΜΕΑ: 15 ευρώ
Σημεία Προπώλησης
Ηλεκτρονικά: https://www.viva.gr/tickets/theater/tour/o-gyalinos-kosmos/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 213-2024400 -401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00-23:00
Τηλέφωνο Επικοινωνίας: 210-5012391

«Τρωάδες» του Ζαν Πωλ Σαρτρ
2022-07-21 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Τρωάδες» του Ζαν Πωλ Σαρτρ
Η βεβήλωση της γυναικείας ύπαρξης και της κοινωνικής της ταυτότητας – η γυναίκα ως λάφυρο στη διαχρονία. Άκρα Ταπείνωση. Η απαξίωση του ανθρώπινου είδους μέσα από τον βασανισμό αυτών που κουβαλάνε το κοινωνικό στίγμα.
Η επαγγελματική συμπεριληπτική θεατρική ομάδα ΘΕΑΜΑ παρουσιάζει την Πέμπτη 21 Ιουλίου και ώρα 21:30 στο πλαίσιο του «Διεθνούς Φεστιβάλ Πέτρας 2022» την καθολικά προσβάσιμη θεατρική παράσταση με τίτλο «Τρωάδες», σε διασκευή του Ζ. Π. Σαρτρ, μετάφραση Ελίνας Νταρακλίτσα, σκηνοθεσία Βασίλη Οικονόμου και με τη συμμετοχή της κορυφαίας ερμηνεύτριας της λαϊκής προφορικής παράδοσης, Γιώτας Βέη.
Οι «Τρωάδες» του Ζαν Πωλ Σαρτρ είναι μια διασκευή του ομότιτλου έργου του Ευριπίδη. Ο Γάλλος φιλόσοφος γράφει το θεατρικό κύκνειο άσμα του αντλώντας έμπνευση από την ελληνική μυθολογία και ιστορία, κι έχοντας την πρόθεση, για ακόμα μια φορά, να μιλήσει για τα μεγάλα προβλήματα της ανθρωπότητας, εμβολίζει το κείμενο του Ευριπίδη με στοιχεία αντλημένα από τη σύγχρονη κοινωνία κι εποχή.
Ο Σαρτρ μελετά σε βάθος το πρωτότυπο έργο του Ευριπίδη και το μεταγράφει με την αιχμηρή του πένα, έχοντας μια κυνική, αλλά και καυστική διάθεση.
Tαυτότητα παράστασης
Συγγραφέας: Ευριπίδης
Διασκευή/Μεταγραφή: Jean Paul Sartre
Μετάφραση (από τη Γαλλική γλώσσα στην Ελληνική): Ελίνα Νταρακλίτσα
Σκηνοθεσία: Βασίλης Οικονόμου
Έρευνα/Δραματουργική επεξεργασία: Βασίλης Οικονόμου – Σοφία Σταυρακάκη
Κινησιολογία: Σοφία Σταυρακάκη
Σκηνογράφος – Κοστούμια: Θένια Καρλάφτη
Φωτισμοί: Αλέξανδρος Πολιτάκης
Μετάφραση στην Αγγλική Γλώσσα (για υπέρτιτλους): Μαρίνα Ανδριανού
Δημιουργία τρέιλερ: Μαρία Σιδηροπούλου
Φωτογραφία: Γκίκας Μελαχροινός
Επικοινωνιολόγος: Ζέτα Θεοδωρέλου
Υπεύθυνες Παραγωγής: Μαρίνα Ανδριανού – Μαρία Δραγατάκη
Διανομή
Εκάβη: Αναστασία Μακρή, Ταλθύβιος: Πάνος Ζουρνατζίδης, Κασσάνδρα: Σοφία Σταυρακάκη, Ανδρομάχη: Χριστίνα Τούμπα, Μενέλαος: Μάνος Τριανταφυλλάκης, Ελένη: Έλη Δρίβα, Αθηνά: Μαρία Μουρελάτου, Ποσειδώνας: Μιχάλης Ταμπούκας
Χορός: Γιώτα Βέη, Αιμιλιανή Αβραάμ, Γιώτα Ευσταθίου, Hannah el haj Omar, Όλγα Νικολαϊδου, Μαρία Δερεμπέ, Βερονίκη Κυριακοπούλου, Έφη Τούμπα, Φιλοθέη Κολιοπούλου
Στρατιώτης: Σταμάτης Τούντας
Κρουστά: Μάκης Σουλελές
Πρωτότυπη Μουσική έργου: Ηλίας Κουρτπαρασίδης
Υπηρεσίες Προσβασιμότητας:
-Διερμηνεία στην Ελληνική Νοηματική Γλώσσα (ΕΝΓ) για Κ(κ)ωφά και βαρήκοα άτομα:
Θεοδώρα Τσαποΐτη
Ανδρονίκη Ξανθοπούλου
-Ακουστική Περιγραφή για Τυφλά άτομα και άτομα με μειωμένη όραση:
Εμμανουέλα Πατηνιωτάκη
-Υπέρτιτλοι στην Ελληνική και Αγγλική Γλώσσα για Κ(κ)ωφά και βαρήκοα άτομα:
Εμμανουέλα Πατηνιωτάκη
-Χειρισμός Υπερτίτλων: Χριστιάνα Βάσο
Η παράσταση εντάσσεται στο πλαίσιο της πανευρωπαϊκής εκστρατείας «W.A.N.T.» (www.weallneedtheatre.eu) για την προσβασιμότητα και συμπερίληψη στα Θέατρα.
Διάρκεια παράστασης 80’
Τιμές Εισιτηρίων:
Γενική είσοδος: 15 ευρώ
Μειωμένο (Ανάπηροι/ες/α, Συνοδοί Αναπήρων, Άνεργοι, Φοιτητές, άνω των 65 ετών): 10 ευρώ
Σημεία Προπώλησης
Ηλεκτρονικά: https://www.viva.gr/…/the…/troades-tou-jean-paul-sartre/.

Θεσμοφοριάζουσες του Αριστοφάνη
2022-08-29 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Θεσμοφοριάζουσες του Αριστοφάνη
Οι «Θεσμοφοριάζουσες» του Αριστοφάνη, ένα από τα τρία έργα γυναικών του ποιητή, μαζί με τις «Εκκλησιάζουσες» και τη «Λυσιστράτη», έρχονται στο Θέατρο Πέτρας, τη Δευτέρα 29 Αυγούστου 2022 στις 21:00.
Οι «Θεσμοφοριάζουσες» είναι το αποτέλεσμα της προσπάθειας του Αριστοφάνη να παρωδήσει τον μεγάλο Ευριπίδη, με βάση την συμπεριφορά των Αθηναίων γυναικών, στη διάρκεια μιας μεγάλης μυστικιστικής γιορτής αποκλειστικά γυναικείας, τα Θεσμοφόρια.
Κατάθεση πολιτική και άκρως κωμική ταυτόχρονα.
Ο Αριστοφανικός λόγος, πάντα επίκαιρος και ηθογραφικός, μας θυμίζει ότι, ενώ έχουμε προοδεύσει σε διάφορους τομείς της επιστήμης και της τεχνολογίας, ως κοινωνικά και πολιτικά όντα υστερούμε ακόμα και σήμερα και αναγνωρίζουμε τους εαυτούς μας στο σημαντικό κείμενο του.
Σημειώνει ο σκηνοθέτης, Γιάννης Μπέζος:
“Θεσμοφοριάζουσες 2022: Σε καιρούς που δοκιμάζεται η Δημοκρατία και κινδυνεύει η κοινωνική συνοχή, ανθίζει η δημιουργικότητα των μεγάλων ποιητών.
Η Αθήνα του τέλους του 5ου αιώνα π.Χ. βρίσκεται με την πλάτη στον τοίχο. Μέσα από τη «θέση» και τις «θέσεις» των γυναικών, με αφορμή μία γιορτή -τα Θεσμοφόρια- και καυτηριάζοντας την προκλητική στάση ανδρών, διανοουμένων και πολιτικολογούντων, με όχημα τις δραματουργικές παραξενιές του μεγάλου Ευριπίδη, ο εξίσου μεγάλος Αριστοφάνης μας αποκαλύπτει τα προτερήματα και τις αδυναμίες των προγόνων μας, που δεν διαφέρουν και πολύ από τις σημερινές.
Όλα αυτά βέβαια, μέσα από την κωμική του καρδιά και διάθεση.
Άλλωστε, το γέλιο είναι η μεγάλη παρηγοριά του λαού και οι μεγάλοι κωμικοί ποιητές είναι γνήσια λαϊκοί. Δηλαδή, μας κάνουν να θυμόμαστε και να ονειρευόμαστε ταυτόχρονα. Οι ψευτολαϊκοί απλώς κολακεύουν τις ευτελείς μας συνήθειες”.
Συντελεστές:
Μετάφραση: Μύρης (Κ. Γεωργουσόπουλος)
Σκηνοθεσία: Γιάννης Μπέζος
Πρωτότυπη μουσική – σύνθεση: Φοίβος Δεληβοριάς
Ενορχήστρωση: Σταμάτης Σταματάκης
Σκηνικά: Γιώργος Γαβαλάς
Κοστούμια: Βασιλική Σύρμα
Κίνηση: Σεσίλ Μικρούτσικου
Φωτισμοί: Χρήστος Τσιόγκας
Social media: Δήμητρα Παντελάκη
Φωτογραφίες, βίντεο: Δημήτρης Μακρής
Μουσική διδασκαλία: Νεφέλη Φασουλή
Διανομή:
Μνησίλοχος: Γιάννης Μπέζος
Ευριπίδης: Βλαδίμηρος Κυριακίδης
Κρίτυλλα: Φωτεινή Μπαξεβάνη
Αγάθωνας/Τοξότης: Λαέρτης Μαλκότσης
Χορός: Νίκη Σερέτη
Χορός: Γιάννα Παπαγεωργίου
Κλεισθένης: Παναγιώτης Κατσώλης
Χορός: Αρετή Πασχάλη
Χορός: Λήδα Καπνά
Υπηρέτης: Αλέξης Βιδαλάκης
Πρύτανης: Σταύρος Μαρκάλας
Χορός: Ντένια Στασινοπούλου
Χορός: Κωνσταντίνα Νταντάμη
Χορός: Αγγελική Γρηγοροπούλου
Χορός: Eλένη Ζαχοπούλου
Χορός: Μανταλένα Καραβάτου
Τιμές Εισιτηρίων:
Προπώληση 15 €
Γενική είσοδος 20€
Παιδικό – Ανέργων 15€
Σημεία Προπώλησης
Ηλεκτρονικά: https://www.viva.gr/…/thesmoforiazouses-tou-aristofani/
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 2132024400 -401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Αντιγόνη» του Σοφοκλή
2022-09-03 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Αντιγόνη» του Σοφοκλή
Η «Αντιγόνη» του Σοφοκλή, η πολυαναμενόμενη παράσταση του καταξιωμένου σκηνοθέτη Cezaris Graužinis, είναι το γεγονός του καλοκαιρού και έρχεται στο Θέατρο Πέτρας το Σάββατο 3 Σεπτεμβρίου 2022 στις 21:00.
Μια σύγχρονη και επίκαιρη μεταφορά της σοφόκλειας αντιπολεμικής τραγωδίας με ένα ανατρεπτικό πρωταγωνιστικό καστ. Η παράσταση παρουσιάστηκε με τεράστια επιτυχία στο Αρχαίο Θέατρο της Επιδαύρου στις 5 & 6 Αυγούστου, στο πλαίσιο του Φεστιβάλ Αθηνών & Επιδαύρου 2022 και συνεχίζει την περιοδεία της στην Αθήνα και σε όλη την Ελλάδα.
Η ιστορία
Την επόμενη του Εμφυλίου στη Θήβα, οι χθεσινοί προστάτες της πόλης γιορτάζουν τη νίκη τους, προσπαθώντας να σβήσουν από τη μνήμη τους τις μέρες της ανασφάλειας και της δυστυχίας. Ο νέος ηγεμόνας, ο Κρέοντας, συμμετέχει στη γιορτή με στόχο να εδραιώσει την εξουσία του, εκφοβίζοντας τους συμπολίτες του με απειλές.
”Γιορτάζει” και η νεαρή Αντιγόνη, μια γιορτή ανυπακοής, που την φωτίζει ο ενθουσιασμός της αντίστασης στον πολιτικό πραγματισμό της τυραννίας.
ΤΑΥΤΟΤΗΤΑ
Μετάφραση: Γιώργος Μπλάνας
Σκηνοθεσία: Cezaris Graužinis
Σκηνογραφία – Ενδυματολογία: Kenny MacLellan
Μουσική σύνθεση: Δημήτρης Θεοχάρης
Χορογραφία: Edgen Lame
Φωτισμοί: Αλέκος Γιάνναρος
Φωτογραφίες: Πάνος Γιαννακόπουλος
Πρωταγωνιστούν
Έλλη Τρίγγου (Αντιγόνη)
Βασίλης Μπισμπίκης (Κρέων)
Ιεροκλής Μιχαηλίδης (Κορυφαίος του Χορού)
Γιώργος Παπαγεωργίου (Άγγελος)
Δανάη Μιχαλάκη (Ισμήνη)
Χρήστος Σαπουντζής (Τειρεσίας)
Κώστας Κορωναίος (Φύλακας)
Στρατής Χατζησταματίου (Αίμων)
Μαρίνα Αργυρίδου (Ευριδίκη)
Γιάννης Μαστρογιάννης (Χορός)
Περικλής Σιούντας (Χορός)
Edgen Lame (Χορός)
Παραγωγή
Πολιτιστικός Οργανισμός «Λυκόφως»
ΔΗ.ΠΕ.ΘΕ. Κέρκυρας
Οργάνωση παραγωγής και περιοδείας
5η Εποχή Τέχνης
Τιμές Εισιτηρίων:
20€ Γενική είσοδος
17€ Παιδικό – Ανέργων
Σημεία Προπώλησης
Ηλεκτρονικά: https://www.ticketservices.gr/event/sofokli-antigoni/…
Στα σημεία προπώλησης του Δήμου Πετρούπολης:
• Γραφείο Εξυπηρέτησης Δημότη (Κώστα Βάρναλη 72, πλησίον Δημαρχείου Πετρούπολης), από Δευτέρα έως Παρασκευή και ώρες 11:00-13:00
Τηλέφωνο Επικοινωνίας: 2132024400 -401
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Ο γύρος του κόσμου σε 80 ημέρες» του Ιουλίου Βερν
2022-09-06 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο γύρος του κόσμου σε 80 ημέρες» του Ιουλίου Βερν
Ο Γιάννης Παπαθανασίου μετά από την παράσταση «Το Όνειρο του Σκιάχτρου» του Ευγένιου Τριβιζά, επιστρέφει στο Θέατρο Πέτρας την Τρίτη 6 Σεπτεμβρίου 2022 στις 21:15 και σκηνοθετεί το κλασικό αριστούργημα του Ιούλιου Βερν «Ο Γύρος του Κόσμου σε 80 ημέρες» σε μια ευφάνταστή διασκευή, που μας μεταφέρει τις αξίες της πίστης, της επιμονής, της δύναμη της θέλησης, της φιλίας, της ομαδικότητας και μας θυμίζει, ότι πλούσιος τελικά είναι εκείνος που έχει ζήσει εμπειρίες, έχει ταξιδέψει και έχει καταφέρει να αγαπηθεί και να αγαπήσει.
Χαρακτηριστικό της παράστασης είναι ότι παρουσιάζεται σε παιδική σκηνή η πρωτοποριακή και φαντασμαγορική τεχνοτροπία 3D mapping projection, η οποία σχεδιάστηκε, ειδικά και αποκλειστικά για τις ανάγκες του συγκεκριμένου έργου, ούτως ώστε οι θεατές να βιώνουν μια ανεπανάληπτη, αξέχαστη αισθητική εμπειρία!
Υπόθεση του έργου
Ο αριστοκράτης, ιδιόρρυθμος και γεμάτος φαεινές ιδέες Φιλέας Φογκ, στοιχηματίζει ολόκληρη την περιουσία του, ότι μπορεί να πραγματοποιήσει το γύρο του κόσμου σε 80 ημέρες, σε μια εποχή όπου δεν υπήρχαν αεροπλάνα και τα ταχύτερα μέσα μεταφοράς ήταν το ατμόπλοιο και το τρένο.
Παρέα με τον πιστό του ακόλουθο, τον Γάλλο Πασπαρτού, ξεκινούν μια περιπέτεια με αντίπαλό τους τον χρόνο, τα απρόοπτα εμπόδια, αλλά και τον επιθεωρητή Φιξ, που γίνεται η σκιά τους, καθώς τον θεωρεί τον βασικό ύποπτο για τη μεγάλη ληστεία της τράπεζας του Λονδίνου. Σταθμός σε αυτό το συναρπαστικό του ταξίδι, θα είναι η συνάντησή του με την Ινδή πριγκίπισσα Αούντα.
ΣΥΝΤΕΛΕΣΤΕΣ
Σκηνοθεσία: Γιάννης Παπαθανασίου
Θεατρική Διασκευή: Μαρία Στάβαρη
Μουσική: Γιώργος Αντωνόπουλος (Αλγίμωτρα)
Κινησιολογία: Σοφία Μιχαήλ
Κοστούμια: Πάνος Θωμάς
Δημιουργία projection mapping: DegPhilip
Εικονογράφηση αφίσας: Αντώνης Θεοδωράκης
Technical mapping equipment: VISUALART
Πρωταγωνιστούν:
Ναταλία Δραγούμη, Μέμος Μπεγνής, Γιώργος Αντωνόπουλος, Δανάη Μιχοπούλου, Βαγγέλης Ραφαήλ Καλλίτσογλου
ΜΟΥΣΙΚΟΙ ΑΛΓΙΜΩΤΡΑ
Γιώργος Αντωνόπουλος (ακουστική – ηλεκτρική κιθάρα)
Θωμάς Θάνος (ακουστική-ηλεκτρική κιθάρα, τζουράς, πιάνο)
Μάνος Βλάχος (κοντραμπάσο)
Ελένη Μπαΐλη (νέυ, ακορντεόν)
Μανώλης Βιουγιουκαλάκης (βιολί)
Ώρα έναρξης παραστάσεων: 21:15
Διάρκεια: 80 Λεπτά
Τιμές Εισιτηρίων:
Προπώληση: 10 ευρώ
Ταμείο Θεάτρου: 12 ευρώ
Σημεία Προπώλησης
Ηλεκτρονικά: https://www.viva.gr/…/o-gyros-tou-kosmou-se-80-imeres…/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Ιφιγένεια εν Αυλίδι» του Ευριπίδη
2022-09-07 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ιφιγένεια εν Αυλίδι» του Ευριπίδη
Στον ιστορικό χώρο της Αρχαίας Ήλιδας, σ’ ένα κατάμεστο θέατρο, δόθηκε η πρεμιέρα της πολυαναμενόμενης παραγωγής της «Ιφιγένειας εν Αυλίδι», πραγματοποιώντας ένα δυναμικό ξεκίνημα στον δρόμο για το Αρχαίο θέατρο Επιδαύρου.
Πρόκειται για ένα από τα κορυφαία καλλιτεχνικά γεγονότα του φετινού καλοκαιριού, που θα λάβει χώρα και στο Θέατρο Πέτρας την Τετάρτη 7 Σεπτεμβρίου 2022 στις 21:00.
Ο Θέμης Μουμουλίδης επιστρέφει για τρίτη φορά στην «Ιφιγένεια εν Αυλίδι», επιχειρώντας να επανατοποθετήσει τα όρια, αναδεικνύοντας την εφιαλτική σχέση της τραγωδίας του Ευριπίδη με την δυστοπία της εποχής μας.
Το έργο
Πανέτοιμη για τη μεγάλη εκστρατεία ενάντια στην Τροία, η τεράστια πολεμική μηχανή των Ελλήνων καθηλώνεται στην Αυλίδα, περιμένοντας να φυσήξουν ούριοι άνεμοι. Και, ενώ η αναμονή τούς εξουθενώνει, ο μάντης Κάλχας χρησμοδοτεί ότι, αν θέλουν να αποπλεύσουν, θα πρέπει ο αρχιστράτηγος Αγαμέμνων να θυσιάσει την κόρη του, την Ιφιγένεια. Αντιμέτωπος με το φρικτό δίλημμα, σπαρασσόμενος ανάμεσα στην πατρική αγάπη και το καθήκον προς την πατρίδα, ο Αγαμέμνων τελικά υποκύπτει στην «ανάγκη» και αποφασίζει να θυσιάσει το παιδί του. Είναι όμως έτσι τα πράγματα;
Σ’ αυτόν τον κόσμο, όπου τίποτε δεν είναι όπως φαίνεται, ο Ευριπίδης, από σκηνή σε σκηνή, διαλύει κάθε βεβαιότητα, θέτοντας υπό αμφισβήτηση ολόκληρο το κοινωνικοθρησκευτικό σύστημα. Το επιτελείο των Ελλήνων ηγεμόνων, που υποτίθεται ότι ενώθηκαν για έναν πανεθνικό σκοπό, αποδεικνύεται ένας εσμός πατριδοκάπηλων – ο καθένας με τη δική του «ατζέντα». Ο περήφανος στρατός ένας αφιονισμένος όχλος που διψάει για σφαγή και πλιάτσικο. Η «αγία» οικογένεια ένας καταναγκασμός θεμελιωμένος στη βία.
Ωστόσο, ένα βήμα πριν από την απόλυτη άρνηση, η ίδια η Ιφιγένεια κάνει την ανατροπή, δραπετεύοντας από τη μοίρα του θύματος και περνώντας από την έσχατη απελπισία στην τελική κατάφαση. Κατάφαση στη ζωή και την αξία της, κατάφαση στην αιώνια περιπέτεια του ανθρώπου.
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Παναγιώτα Πανταζή
Σκηνοθεσία: Θέμης Μουμουλίδης
Σκηνικό: Γιώργος Γαβαλάς
Μουσική: Σταύρος Γασπαράτος
Κοστούμια: Νίκη Ψυχογιού
Κίνηση: Σεσίλ Μικρούτσικου
Φωτισμοί: Νίκος Σωτηρόπουλος
Βοηθός σκηνοθέτη: Γεωργία Πιερρουτσάκου
Βοηθός σκηνοθέτη: Νικολέττα Μακρυνόρη
Βοηθός συνθέτη – μουσική διδασκαλία: Αλεξάνδρα Κατερινοπούλου
Βοηθός σκηνογράφου: Μαριάννα Παπαγεωργίου
Βοηθός ενδυματολόγου: Σοφία Μπαμπανιώτη
Φωτογραφίες: Ελίνα Γιουνανλή
Επικοινωνία: Ειρήνη Λαγουρού
Επικοινωνία περιοδείας: Ρίτα Σίσιου
Διεύθυνση παραγωγής: Σταμάτης Μουμουλίδης
Οργάνωση παραγωγής: Χριστίνα Μπάλλα
Ερμηνεύουν:
Αγαμέμνων, ΛΑΖΑΡΟΣ ΓΕΩΡΓΑΚΟΠΟΥΛΟΣ
Πρεσβύτης – Άγγελος, ΠΑΝΤΕΛΗΣ ΔΕΝΤΑΚΗΣ
Μενέλαος, ΑΚΗΣ ΣΑΚΕΛΛΑΡΙΟΥ
Κλυταιμνήστρα, ΙΩΑΝΝΑ ΠΑΠΠΑ
Ιφιγένεια, ΜΑΡΙΑ ΠΕΤΕΒΗ
Αχιλλέας, ΓΙΩΡΓΟΣ ΧΡΥΣΟΣΤΟΜΟΥ
Γυναίκες της Χαλκίδας
ΙΟΥΛΙΑ ΓΕΩΡΓΙΟΥ | ΣΟΦΙΑ ΚΟΥΛΕΡΑ | ΕΙΡΗΝΗ ΛΑΦΑΖΑΝΗ
ΙΩΑΝΝΑ ΛΕΚΚΑ | ΛΕΝΑ ΜΠΟΖΑΚΗ | ΑΓΓΕΛΙΚΗ ΝΟΕΑ
ΔΑΝΑΗ ΠΟΛΙΤΗ | ΒΙΚΤΩΡΙΑ ΦΩΤΑ
Παραγωγή
5η Εποχή Τέχνης
Εταιρεία Τέχνης Ars Aeterna
Φεστιβάλ Αθηνών Επιδαύρου
ΔΗ.ΠΕ.ΘΕ. Αγρινίου
Φεστιβάλ Αρχαίας Ήλιδας
Τιμές Εισιτηρίων:
Κανονικό: 20€
Μαθητές, Φοιτητές, 65+, άνεργοι, ΑμεΑ: 17€
Σημεία Προπώλησης
Ηλεκτρονικά: https://www.viva.gr/…/tour/ifigeneia-en-aulidi-periodeia/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Φωτεινή Σκιά «Συνδεδεμένοι»
2022-09-08 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Φωτεινή Σκιά «Συνδεδεμένοι»
Η μουσική ορχήστρα «Φωτεινή Σκιά» για δεύτερη συνεχή χρονιά συμμετέχει στο καλλιτεχνικό πρόγραμμα του Διεθνούς Φεστιβάλ Πέτρας την Πέμπτη 8 Σεπτεμβρίου 2022 στις 21:00.
Μετά την περσινή ιδιαίτερα επιτυχημένη παρουσίαση της ομώνυμης ροκ μουσικο-θεατρικής παράστασης, η «Φωτεινή Σκιά» επανέρχεται με την ροκ συναυλία που έχει τίτλο «Συνδεμένοι», όπως επίσης και το ομώνυμο τραγούδι τους.
Συνδεδεμένοι λοιπόν όλοι εξορισμού, με νήματα αόρατα και μηνύματα αδιόρατα, περιγράφουν οι στίχοι. Μία σύνδεση που αφορά κάθε ανθρώπινη ύπαρξη, όπου γης. Η δυναμική ροκ μουσική συνοδεύεται από τις μελωδίες του βιολιού και του πιάνου, για να υποστηρίξει έναν ποιητικό στίχο που αφορά τη φιλία, την αδερφοσύνη, τον έρωτα, την ελπίδα και την αυτογνωσία. Τίποτε από όλα αυτά δεν βιώνεται αυτονόητα, εάν δεν φωτίσουμε τη σκιά του υποσυνειδήτου μας και αυτό συχνά έχει πόνο, οδηγεί όμως πάντα σε εξέλιξη.
Η «Φωτεινή Σκιά», παραδίδει μια δυναμική ροκ μελοποιημένη ποίηση και μας υπόσχεται μία αξέχαστη βραδιά, όπου στίχοι, μελωδίες, ποιητική αφήγηση, γνωστά και ακυκλοφόρητα τραγούδια, θα δονήσουν το Θέατρο Πέτρας που θα φωτιστεί, με τις εκπληκτικές καλλιτεχνικές φωτογραφίες της Όλγας Στεφάτου.
Οι στίχοι, μουσική και κείμενα είναι του Σπύρου Κυβέλλου που θα παίξει και ακουστική κιθάρα, στην ηλεκτρική κιθάρα ο Αλέξανδρος Γρυπάρης, στα τύμπανα ο Τάκης Τσονόπουλος, στο μπάσο ο Γιάννης Πολυακταρίδης, στο πιάνο ο Βασίλης Πανταζόπουλος, κλασική κιθάρα από τον Νίκο Παπαντώνη, στο βιολί η Μελίνα Γαλανού και στην φλογέρα ο Νίκος Λούπης.
Ερμηνεύουν οι υπέροχες φωνές της Ελπίδας Μεταξά, Κωνσταντίνου Τσονόπουλου και Χριστίνας Χαλδέζου.
Η παραγωγή είναι της Stray Music-Ελισσαίος Πατσελάς.
Τιμές Εισιτηρίων:
Γενική Είσοδος: 10€
Σημεία Προπώλησης
Ηλεκτρονικά: https://www.viva.gr/tickets/music/foteini-skia-syndedemenoi/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Σοφία Μουτίδου «10 Χρόνια Σοφίας»
2022-09-09 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Σοφία Μουτίδου «10 Χρόνια Σοφίας»
Η Σοφία Μουτίδου επιστρέφει και πάλι στο Θέατρο Πέτρας την Παρασκευή 9 Σεπτεμβρίου 2022 στις 21:00, με ένα stand up comedy στο οποίο έχουν συσσωρευτεί «10 Χρόνια Σοφίας».
Οι καλύτεροι μονόλογοι, οι πιο καυτές στιγμές από δέκα χρόνια stand up comedy, μαζεμένες σε μία παράσταση!
Σε μια βραδιά όλα όσα έκαναν χιλιάδες θεατές να γελάσουν σε Ελλάδα και Κύπρο!
Από το γιατί οι Έλληνες άντρες δε θέλουν να γίνουν Σουηδοί, μέχρι το γιατί θέλουν Σουηδές!
Από τη γέννηση μέχρι το θάνατο.
Όλα στο μικροσκόπιο της Σοφίας. Και της κουκουβάγιας, αλλά και της άλλης!
Τιμές Εισιτηρίων:
Γενική Είσοδος: 15€
Σημεία Προπώλησης
Ηλεκτρονικά: https://www.ticketservices.gr/event/sofia-moutidou-2022/…
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Πέρσες» του Αισχύλου από την Ομάδα Σημείο Μηδέν
2022-09-12 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Πέρσες» του Αισχύλου
από την Ομάδα Σημείο Μηδέν
Μετά τη βραβευμένη «Αντιγόνη» του Σοφοκλή, η Ομάδα Σημείο Μηδέν έρχεται στο Θέατρο Πέτρας τη Δευτέρα 12 Σεπτεμβρίου 2022 στις 21:00 και παρουσιάζει τους «Πέρσες» του Αισχύλου, σε σκηνοθεσία του Σάββα Στρούμπου.
Λίγα λόγια για τους «Πέρσες» του Αισχύλου (472 π.Χ).
Πρόκειται για την πρώτη τραγωδία που αντλεί τη θεματολογία της από ιστορικά γεγονότα (και μάλιστα μόνο κατά επτά χρόνια προγενέστερα από την παρουσίασή της στο κοινό) καθώς πραγματεύεται την οδύνη των Περσών όταν πληροφορούνται για τη συντριπτική ήττα τους στη Σαλαμίνα, μάχη στην οποία είχε λάβει μέρος ο ίδιος ο συγγραφέας. Συχνά αναφερόμενη ως «αντιπολεμική» η τραγωδία του Αισχύλου «Πέρσες», στέκεται κριτικά απέναντι σε κάθε είδους υπεροψία και επεκτατισμό, σεβόμενη τον θρήνο των ηττημένων και αποδοκιμάζοντας την αλαζονεία των νικητών.
Σκηνοθετικό σημείωμα
ΓΙΑ ΤΟΥΣ «ΠΕΡΣΕΣ» ΤΟΥ ΑΙΣΧΥΛΟΥ
Από το τέλος της Ιστορίας στο τοπίο της Νέμεσης
Οι «ΠΕΡΣΕΣ» παίζονται μέσα στο τοπίο της Νέμεσης (στιγμή της θεϊκής οργής και εκδίκησης). Τα προηγούμενα στάδια του φοβερού τρίπτυχου της αρχαίας Ελληνικής τραγωδίας Ύβρη (βίαιη, αυθάδης και αλαζονική στάση) και Άτη (θόλωμα, τύφλωση του νου) έχουν ήδη προηγηθεί, εφόσον βρισκόμαστε, επί της ουσίας, στην αρχή του οδυνηρού τέλους της Περσικής αυτοκρατορίας. Στην προσπάθειά τους να επεξεργαστούν το αίσθημα του τρόμου που τους κατακλύζει, οι Πέρσες καταλαμβάνονται από την παραφορά της υπεροπλίας τους. Από την τερατώδη τάση τους για ολοένα και περισσότερη δύναμη, πλούτο, εξουσία, από τον αλόγιστο επεκτατισμό τους, όπως και από τη μανία να πολεμούν αδιάκοπα, ώσπου να κατακτήσουν τα επιθυμητά εδάφη, θεωρώντας παράπλευρες απώλειες τους όποιους νεκρούς, τις όποιες καταστροφές επιφέρει η στάση τους.
Με την έναρξη, λοιπόν, του έργου βρισκόμαστε στο τοπίο της Νέμεσης. Η Τίση (τιμωρία και συντριβή) επέρχεται. Αγωνία και φόβος. Νέα δεν έρχονται από πουθενά, ωστόσο όλοι αισθάνονται την καταστροφή που έχει συντελεστεί στο πεδίο της μάχης, για την ακρίβεια στο θαλάσσιο ανθρωποσφαγείο της ναυμαχίας της Σαλαμίνας, χωρίς κανείς να τολμά να το παραδεχτεί. Οι Πέρσες αρνούνται πεισματικά να βγάλουν τα συμπεράσματα από τις πολύνεκρες μάχες της προηγούμενης περιόδου.
Ο Αισχύλος δεν γελοιοποιεί τους εχθρούς της Αθήνας, την ίδια στιγμή, η κριτική του είναι απολύτως αμείλικτη, κυρίως σε ότι αφορά τη θέλησή τους για εξουσία και πλούτο, την ιμπεριαλιστική τους αμετροέπεια. Εξορύσσει την τραγική ύλη από το αδιέξοδο των Περσών μέσα στο τοπίο της Νέμεσης. Όσο αρνούνται να λειτουργήσουν αναστοχαστικά και αυτοκριτικά, να αμφισβητήσουν ριζικά την ανθρωποφαγική τους στάση και να δουν πώς θα αντιμετωπίσουν την επερχόμενη καταστροφή, ο μόνος δρόμος που τους απομένει είναι ο άγριος και άνευ όρων και ορίων θρήνος. Η θρηνητική αγριότητα των Περσών συνδέεται με την κριτική στάση του ποιητή απέναντι στη στάση τους. Η σύνδεση των δύο αυτών διαστάσεων φωτίζει την τραγική κλίμακα της τραγωδίας των Περσών. Εκστατικός θρήνος και κριτική στάση έχουν κοινή ρίζα, κι αυτό γιατί χρειάζεται να καταδειχθεί όσο πιο καθαρά η τρομερή πτώση των πάλαι ποτέ πανίσχυρων εξουσιαστών και αλαζόνων Περσών.
Αν ο Αισχύλος σάρκαζε ή γελοιοποιούσε τους Πέρσες δεν θα ήταν παρά μια ποιητική και πολιτική μικρότητα από μέρους του. Ο Αθηναίος τραγικός δεν θα μπορούσε να βαδίσει σε τέτοια μονοπάτια. Αντιθέτως. Μέσα από τη στάση των Περσών – στάση βαθιάς συνειδησιακής και πολιτικής τυφλότητας – με τα τραγικά της αποτελέσματα, φωτογραφίζει την εξελισσόμενη ιμπεριαλιστική αλαζονεία των ίδιων των Αθηναίων, οι οποίοι, με πρόσχημα τις δημοκρατικές τους αρχές, επιδίδονται στην ίδια αδηφάγα πολιτική με τους χειρότερους εχθρούς τους. Μάλιστα, γίνεται τόσο σκληρός με τους συμπατριώτες του, ώστε να τους παρομοιάζει κριτικά με τους Πέρσες, οκτώ μόλις χρόνια μετά την ναυμαχία της Σαλαμίνας (Η τραγωδία γράφεται και παίζεται το 472 πΧ, η ναυμαχία της Σαλαμίνας χρονολογείται στο 480πΧ). Ο Αισχύλος βλέπει το επερχόμενο τέλος της Αθηναϊκής δημοκρατίας (Η ήττα της Αθήνας από τη Σπάρτη χρονολογείται το 404πΧ, όπου και τελειώνει ο Πελοποννησιακός Πόλεμος) και προειδοποιεί, τονίζοντας τις δημοκρατικές αξίες οι οποίες τείνουν να ξεχαστούν λόγω της ιμπεριαλιστικής αλαζονείας.
Ο Αισχύλος μέσα από τους Πέρσες δείχνει τους Αθηναίους, κι έτσι δημιουργεί ένα ποιητικό φίλτρο κριτικής στάσης για να εκφράσει την πολιτική, κοινωνική και υπαρξιακή του αγωνία σε ότι αφορά την ίδια τη δημοκρατία. Ας πράξουμε αναλόγως. Στους «Πέρσες» αντικατοπτρίζεται η κάθε αλαζονική, αιμοδιψής κι επεκτατική εξουσία. Πόσο κοντά μας είναι το εκτυφλωτικό αφήγημα περί «τέλους της Ιστορίας». Πόση αλαζονική υπεροψία των υποτιθέμενων νικητών, πόση επεκτατική μανία, πόσος κενός αγριανθρωπισμός. Ο χρόνος του τώρα μας βρίσκει σε ένα αντίστοιχο τοπίο Νέμεσης. Όμως, για πόσο ακόμα θα συνεχίζεται η τραγωδία της χειμαζόμενης ανθρωπότητας;
Η παράσταση της Ομάδας Σημείο Μηδέν είναι το αποτέλεσμα πολύμηνου εργαστηρίου πάνω στην αρχαία τραγωδία. Βάση της ερευνητικής διαδικασίας αποτελεί η μέθοδος ψυχοφυσικής εκπαίδευσης ηθοποιών του Θ.Τερζόπουλου. Στην παράσταση συμμετέχουν έξι ηθοποιοί. Όλοι αποτελούν τον χορό, μέσα από τον οποίο αναδύονται τα πρόσωπα του έργου.
Σάββας Στρούμπος
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Γιώργος Μπλάνας
Σκηνοθεσία: Σάββας Στρούμπος
Σκηνική εγκατάσταση, κοστούμια: Κατερίνα Παπαγεωργίου
Φωτισμοί: Κώστας Μπεθάνης
Μουσική: Ζήσης Σέγκλιας
Δραματολόγος: Μαρία Σικιτάνο
Κατασκευή κοστουμιών: Ελένη Χασιώτη
Μακιγιάζ: Βιργινία Τσιχλάκη
Βοηθός σκηνοθέτη: Σπύρος Μπέτσης
Διανομή
(με σειρά εμφάνισης)
Κορυφαία Χορού: Ρόζυ Μονάκη
Άτοσσα: Έβελυν Ασουάντ
Αγγελιαφόρος: Μπάμπης Αλεφάντης, Άννα Μαρκά Μπονισέλ
Δαρείος: Έλλη Ιγγλίζ
Ξέρξης: Ντίνος Παπαγεωργίου
Χορός: Η ομάδα
Διάρκεια: 80’
Τιμές Εισιτηρίων:
Κανονικό: 15€
Μειωμένο: 10€
Το μειωμένο εισιτήριο αφορά φοιτητές, ανέργους ΟΑΕΔ, ΑμεΑ, συνοδούς ΑμεΑ, άνω των 65, ΟΛΜΕ-ΔΟΕ
Σημεία Προπώλησης
Ηλεκτρονικά: https://www.ticketservices.gr/event/aisxylou-perses-2022/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Το όνειρο ενός γελοίου» του Φιόντορ Ντοστογιέφσκι
2022-09-13 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Το όνειρο ενός γελοίου» του Φιόντορ Ντοστογιέφσκι
«Το Όνειρο ενός Γελοίου», η ιδιότυπη ιλαροτραγωδία, το φανταστικό αφήγημα – αριστούργημα του Ρώσου δασκάλου της ανθρώπινης ψυχολογίας, έρχεται στο «Φεστιβάλ Πέτρας» την Τρίτη 13 Σεπτεμβρίου 2022 στις 21:00 και θα μας ξεναγήσει στην ιστορία της ανθρωπότητας, από την προπτωτική κατάσταση της αθωότητας στον απόλυτο εξευτελισμό της ανθρώπινης φύσης.
Ο γελοίος άνθρωπος θα μας κάνει μετόχους της ιστορίας και πρόσωπα του διηγήματος, θα γίνουμε θεατές και χαρακτήρες του έργου ταυτόχρονα.
Ένα όνειρο γίνεται αιτία να αλλάξει ένας άνθρωπος για πάντα.
Ο Άρης Σερβετάλης, υπό την καθοδήγηση της Έφης Μπίρμπα, θα μας ξεναγήσει στον κόσμο του Γελοίου του Ντοστογέφσκι οδηγώντας μας στα μύχια των σκέψεών του, μεταξύ πραγματικού και φανταστικού, αλήθειας και ψευδαίσθησης, ορατού και αοράτου, κωμικού και τραγικού, γελοιότητας και σαλότητας.
Η παράσταση αποπειράται να διερευνήσει τ’ αδιέξοδα της ανθρώπινης φύσης της οποίας τα υλικά είναι ίδια με αυτά των ονείρων…
ΤΑΥΤΟΤΗΤΑ ΠΑΡΑΣΤΑΣΗΣ
Σκηνοθεσία-εικαστική εγκατάσταση-σχεδιασμός κοστουμιών: Έφη Μπίρμπα
Απόδοση-δραματουργία: Άρης Σερβετάλης – Έφη Μπίρμπα
Ερμηνεύουν: Άρης Σερβετάλης, Έφη Μπίρμπα
Μουσική: Vangelino Currentzis
Σχεδιασμός Φωτισμού: Γιώργος Καρβέλας
Καλλιτεχνική συνεργάτις: Βάσια Λύρη
Sound design: Κώστας Μιχόπουλος
Κινηματογράφιση-trailer: Make Your Own Films-Γρηγόρης Πανόπουλος
Φωτογραφίες παράστασης: Γιώργος Καπλανίδης
Παραγωγή: Τεχνηχώρος
Τιμές Εισιτηρίων:
Γενική είσοδος, 15 ευρώ
Σημεία Προπώλησης
Ηλεκτρονικά: https://www.viva.gr/tickets/theater/to-oneiro-enos-geloiou/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

«Βόυτσεκ» του Γκέοργκ Μπύχνερ
2022-09-14 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Βόυτσεκ» του Γκέοργκ Μπύχνερ

Το Θεσσαλικό θέατρο έρχεται στο «Φεστιβάλ Πέτρας» την Τετάρτη 14 Σεπτεμβρίου 2022 στις 21:00, για να παρουσιάσει μια καινούρια ανάγνωση του αριστουργήματος του Γκέοργκ Μπύχνερ «Βόυτσεκ», μέσα σε έναν κόσμο που ενώ αλλάζει με ιλιγγιώδη ταχύτητα ,συνεχίζει να διαπράττει τα ίδια λάθη με άλλο περιτύλιγμα.
Ο στρατιώτης Βόυτσεκ βρίσκεται μέσα στη δίνη πολλαπλών πολέμων –στο μυαλό του, στο σπίτι του, στον στρατώνα του, στην κοινωνία, στην υφήλιο– που λυγίζουν τους ώμους του και καταστρέφουν την ψυχή του.

Σε μία παράσταση που διατρέχεται από τη μουσική και τα τραγούδια του Tom Waits που παίζονται ζωντανά επί σκηνής, ένας θίασος παίρνει κάθε τόσο απόσταση για να σχολιάσει, να αναλύσει, να διασκεδάσει ακόμη και να χλευάσει τα αδιέξοδα του ανθρώπου που αδυνατεί να αντιληφθεί πως κατέχει τη δύναμη να γκρεμίσει τις χάρτινες φυλακές και τα σαθρά τείχη που τον περιβάλλουν.

ΤΑΥΤΟΤΗΤΑ ΠΑΡΑΣΤΑΣΗΣ

Μετάφραση: Κοραλία Σωτηριάδου
Σκηνοθεσία – Δραματουργία: Θανάσης Χαλκιάς
Σκηνικά: Μάρθα Φωκά
Κοστούμια: Ολυμπία Σιδερίδου
Μετάφραση στίχων – διασκευή μουσικής: Κώστας Βόμβολος
Επιμέλεια κίνησης – Βοηθός σκηνοθέτη: Αναστασία Μπρουζιώτη
Φωτισμοί: Δήμητρα Αλουτζανίδου
Διεύθυνση Παραγωγής: Νίκος Γεωργάκης
Β΄ Βοηθός σκηνοθέτη: Μαρία Παπουτσή
Φώτα: Mάκης Παπατριανταφύλλου – Γιώργος Γκόλαντας
Υπεύθυνη βεστιαρίου: Νικολέττα Καΐση

Παίζουν οι ηθοποιοί (αλφαβητικά):
Θανάσης Ζέρβας – Δημήτρης Κουρούμπαλης – Μαρσέλα Λένα – Κώστας Μπούντας – Χάρης Φλέουρας – Έλλη Χατζεϊπίδου

Συμμετέχουν οι μουσικοί: Φαίδρα Καρβούνη, Αλέξανδρος Τσιωνάς

Τιμές Εισιτηρίων:
Γενική είσοδος: 14 ευρώ
Προπώληση: 12 ευρώ
Άνω των 65 – Πολύτεκνοι – Ομαδικό (άνω των 10 ατόμων): 10 ευρώ
Μαθητικό-Φοιτητικό: 8 ευρώ
Άνεργοι – ΑμεΑ: 5 ευρώ

Σημεία Προπώλησης

Ηλεκτρονικά: https://www.viva.gr/…/theater/boytsek-tou-gkeorgk-mpyxner/

Στο σημείο προπώλησης του Δήμου Πετρούπολης:

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Νίκος Οικονομόπουλος SUMMER TOUR 2022
2022-09-15 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Νίκος Οικονομόπουλος SUMMER TOUR 2022

Ο Νίκος Οικονομόπουλος, η απόλυτη λαϊκή φωνή της σύγχρονης Ελληνικής μουσικής σκηνής έρχεται στο Θέατρο Πέτρας την Πέμπτη 15 Σεπτεμβρίου 2022 στις 21:00, για μια συναυλία γεμάτη έρωτα, καλοκαιρινή διάθεση, κέφι και πάθος, σ’ ένα μουσικό υπερθέαμα ήχου και εικόνας που θα μας ξεσηκώσει! Μαζί του η εκρηκτική Ήβη Αδάμου!

Με δισκογραφία γεμάτη αγαπημένα τραγούδια και εξαιρετικές ερμηνείες, ο Νίκος Οικονομόπουλος «για κάποιο λόγο» είναι πρώτος στην καρδιά μας. «Για κάποιο λόγο» όλα τα τραγούδια του έγιναν τεράστιες επιτυχίες που συνοδεύουν τα συναισθήματά μας.

Μη χάσετε αυτή τη μοναδική ευκαιρία να απολαύσετε την Απόλυτη Φωνή της Ελληνικής μουσικής σκηνής, σε μια συναυλία που θα θυμάστε για χρόνια!

Τιμές Εισιτηρίων:
Γενική Είσοδος: 20€

Σημεία Προπώλησης

Ηλεκτρονικά: https://www.ticketservices.gr/…/nikos…/…

Στο σημείο προπώλησης του Δήμου Πετρούπολης:

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Συναυλία«Λόγος Τιμής» & «Novel 729»
2022-09-16 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Συναυλία«Λόγος Τιμής» & «Novel 729»

Οι «Λόγος Τιμής» μετά τη θριαμβευτική επιστροφή τους στα live και το μεγάλο sold out του Ιουνίου και ο «Novel 729» που πραγματοποίησε μία από τις εκτενέστερες και πλέον επιτυχημένες πανελλαδικές περιοδείες την σεζόν που μας πέρασε, συναντιούνται και πάλι επί σκηνής στο Θέατρο Πέτρας την Παρασκευή 16 Σεπτεμβρίου 2022, για να κλείσουν το καλοκαίρι της επιστροφής στις συναυλίες με τον πιο δυναμικό τρόπο!

Ώρα έναρξης 21.00
Οι πόρτες ανοίγουν στις 19.00

Τιμές Εισιτηρίων:
Γενική Είσοδος: 15€

Προπώληση

Ηλεκτρονικά: https://www.viva.gr/…/logos-timis-novel-729-live-stin…/

«Ματωμένος Γάμος» του Φεδερίκο Γκαρθία Λόρκα
2022-09-20 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ματωμένος Γάμος» του Φεδερίκο Γκαρθία Λόρκα

Ο Ματωμένος γάμος, η τραγωδία του μεγάλου Ισπανού ποιητή Φεδερίκο Γκαρθία Λόρκα, το θεατρικό και λογοτεχνικό αυτό φαινόμενο, έρχεται στο Θέατρο Πέτρας την Τρίτη 20 Σεπτεμβρίου 2022 στις 21:00.

Σήμερα, περίπου έναν αιώνα μετά τη συγγραφή του, και παρά τη δυσκολία προσέγγισης της θεματολογίας του από τη σύγχρονη οπτική, ολοένα διευρύνεται πλανητικά η φήμη του με νέες παρουσιάσεις στο θέατρο σε πλήθος χώρες, με καινούργιες μελέτες γι’ αυτόν και σταθερό το ενδιαφέρον του θεατρικού κοινού.
Έχει πάρει τη θέση του δίπλα στα κορυφαία αριστουργήματα του παγκόσμιου θεάτρου, όπως είναι οι αρχαίες ελληνικές τραγωδίες, τα έργα του Σαίξπηρ, του Στρίντμπεργκ, του Τσέχωφ ή του Τένεσι Ουίλιαμς.

ΤΑΥΤΟΤΗΤΑ ΠΑΡΑΣΤΑΣΗΣ

Συντελεστές:
Σκηνοθεσία: Νικορέστης Χανιωτάκης
Μετάφραση: Νίκος Γκάτσος
Πρωτότυπη Μουσική * – Σύνθεση – Ενορχήστρωση: Αλκίνοος Ιωαννίδης
Σκηνικά-Κοστούμια: Αρετή Μουστάκα
Χορογραφίες-Επιμέλεια κίνησης: Φαίδρα Νταϊόγλου
Φωτισμοί: Νίκος Βούλγαρης
Μουσική διδασκαλία: Αλκιβιάδης Κωνσταντόπουλος – Αλκίνοος Ιωαννίδης
Βοηθός σκηνοθέτη: Ανθούλα Ευκαρπίδου
Βοηθός σκηνογράφου – ενδυματολόγου: Εύα Παραδέλλη

Διανομή:
Μαρία Τζομπανάκη: ΜΑΝΑ
Μαρία Χάνου: ΝΥΦΗ
Νίκος Πουρσανίδης: ΛΕΟΝΑΡΔΟ
Κωνσταντίνος Ασπιώτης: ΓΑΜΠΡΟΣ
Γιάννης Καλατζόπουλος: ΠΑΤΕΡΑΣ ΤΗΣ ΝΥΦΗΣ
Χριστίνα Τσάφου: ΠΕΘΕΡΑ
Μαριάννα Πολυχρονίδη: ΓΥΝΑΙΚΑ ΤΟΥ ΛΕΟΝΑΡΔΟ
Κώστας Βασαρδάνης: ΦΕΓΓΑΡΙ
Ισιδώρα Δωροπούλου: ΖΗΤΙΑΝΑ
Αλκιβιάδης Κωνσταντόπουλος: ΞΥΛΟΚΟΠΟΣ Α’
Κώστας Κοράκης: ΞΥΛΟΚΟΠΟΣ Β’
Ιφιγένεια Μακρή: ΔΟΥΛΑ
Άννα Φιλιππάκη: ΚΟΡΙΤΣΑΚΙ

* Η μουσική παίζεται ζωντανά από τους ηθοποιούς

Τιμές Εισιτηρίων:
Κανονικό: 20€
Μειωμένο: 15€ (ΑΜΕΑ, ανέργων, Φοιτητικό)

Σημεία Προπώλησης

Ηλεκτρονικά: https://www.viva.gr/…/matomenos-gamos-periodeia…/

Στο σημείο προπώλησης του Δήμου Πετρούπολης:

• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

Αφιέρωμα στη Μικρά Ασία «7ο Συναπάντημα Παραδοσιακών Χορών» - Έκθεση «Η Μικρά Ασία της Μεγάλης Ελλάδας»
2022-09-21 19:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Αφιέρωμα στη Μικρά Ασία «7ο Συναπάντημα Παραδοσιακών Χορών»
Έκθεση «Η Μικρά Ασία της Μεγάλης Ελλάδας»
Ο Δήμος Πετρούπολης με σεβασμό στο ιστορικό momentum της συμπλήρωσης εκατό χρόνων από τη Μικρασιατική Καταστροφή, προγραμματίζει το «7ο Συναπάντημα Παραδοσιακών Χορών Δήμου Πετρούπολης», αφιερωμένο στη μνήμη του Ελληνικού Πολιτισμού της Μικράς Ασίας.
Το Συναπάντημα θα πραγματοποιηθεί στο Θέατρο Πέτρας, την Τετάρτη 21 Σεπτεμβρίου, στις 7 το απόγευμα και η είσοδος θα είναι ελεύθερη για το κοινό.
Έχοντας στο ενεργητικό μας σαράντα χρόνια αδιάκοπης παρουσίας στον τομέα των παραδοσιακών χορών, και με στόχο τη διάδοση της πολιτιστικής μας κληρονομιάς, διοργανώνουμε ένα χορευτικό συναπάντημα παράδοσης με τον δέοντα σεβασμό, με υψηλού επιπέδου παραγωγές, καλώντας τις χορευτικές ομάδες, Συλλόγων, Δήμων και Φορέων που όπως κι εμείς, αγαπούν την παράδοση.
Στην εκδήλωση θα συμμετέχουν αντιπροσωπευτικά χορευτικά σχήματα Πολιτιστικών Συλλόγων από όλη την Ελλάδα, που έχουν δραστηριοποιηθεί ιδιαίτερα στους χορούς, τα ήθη και τα έθιμα των Ελλήνων της Διασποράς στην καθ’ ημάς Ανατολή: Ο Χορευτικός Σύλλογος Νέας Ερυθραίας, ο Πολιτιστικός και Πνευματικός Όμιλος Ν. Παλατιών Ωρωπού, η Ένωση Μικρασιατών Θήβας, το Σωματείο Νέα Σινασός Καππαδοκίας, αντιπροσωπευτικό συγκρότημα από την Παμποντιακή Ομοσπονδία Ελλάδος και το Τμήμα Παραδοσιακών Χορών του Δήμου Πετρούπολης.
Η παραδοσιακή ορχήστρα που θα συνοδεύει το πρόγραμμα των χορών θα έχει προεξάρχοντα τον Μανώλη Κουτσαγγελίδη και μουσικούς εξειδικευμένους στους σκοπούς της Μικράς Ασίας.
Το Αφιέρωμα στη Μικρά Ασία περιλαμβάνει έκθεση πολύτιμων ιστορικών ντοκουμέντων, από το Αρχείο Ελληνικών Γραμμάτων «Γεώργιος Λεβιθόπουλος». Γκραβούρες, φωτογραφίες, εφημερίδες, έντυπα που απόκεινται στο Αρχείο, θα εκτεθούν στον χώρο του θεάτρου την ημέρα της εκδήλωσης.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

«Η Ζωή είναι ωραία»
2022-09-24 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Η Ζωή είναι ωραία»
Η Εφηβική Θεατρική Ομάδα του Δήμου Πετρούπολης παρουσιάζει την παράσταση «Η Ζωή είναι ωραία», το Σάββατο 24 Σεπτεμβρίου στις 21.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Την παράσταση επιμελείται η Ηλέκτρα Γεννατά.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

Συναυλία: Βαγγέλης Κονιτόπουλος «50 ΧΡΟΝΙΑ ΝΗΣΙΩΤΙΚΟ ΤΡΑΓΟΥΔΙ»
2022-09-28 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Συναυλία: Βαγγέλης Κονιτόπουλος «50 ΧΡΟΝΙΑ ΝΗΣΙΩΤΙΚΟ ΤΡΑΓΟΥΔΙ»
Ο Βαγγέλης Κονιτόπουλος συμπλήρωσε 50 χρόνια παρουσίας στο νησιώτικο τραγούδι και γιορτάζει μαζί με εκλεκτούς φίλους του, με μια μεγάλη συναυλία στο Θέατρο Πέτρας που θα εξελιχθεί σε ένα μοναδικό γλέντι, την Τετάρτη 28 Σεπτεμβρίου 2022 στις 21:00.
Με ένα αφάνταστα διασκεδαστικό πρόγραμμα νησιώτικου -και όχι μόνο- ρεπερτορίου, ο Βαγγέλης Κονιτόπουλος μαζί με τους εκλεκτούς καλεσμένους του και τους καταξιωμένους μουσικούς του, μας ταξιδεύει σε αγαπημένους νησιώτικους μουσικούς και χορευτικούς προορισμούς, στην πιο καλοκαιρινή συναυλία του φετινού Σεπτέμβρη.
Ο Βαγγέλης Κονιτόπουλος, ο «Βασιλιάς του νησιώτικου τραγουδιού», όπως χαρακτηριστικά τον αποκαλούν, με μια 50ετή πορεία στο νησιώτικο τραγούδι, επιτυγχάνει με τα τραγούδια του και με το αστείρευτο κέφι του, να συνεπαίρνει και να ξεσηκώνει όποιον παραβρεθεί στις ζωντανές του εμφανίσεις!
Special Guests: ΜΑΝΩΛΗΣ KONTAPOΣ, ΓIANNHΣ MΠAPMΠAPHΣ, MATΘAIOΣ TΣAXOYPIΔHΣ & NIKOΣ ΦAKAPOΣ – Παρουσιάζει ο ΛΕΥΤΕΡΗΣ ΕΛΕΥΘΕΡΙΟΥ
Σκηνοθετική επιμέλεια: ΜΑΝΟΣ ΚΑΜΠΙΤΗΣ
ΤΡΑΓΟΥΔΟΥΝ
APHΣ BEPYKOKOΣ, EIPHNH BEPYKOKOΥ, MIXAΛHΣ KONITOΠOYΛOΣ, ΛEYTEPHΣ MΠAΦAΛOYKOΣ, η ΣTEΛΛINA KONITOΠOYΛOY και η EΛENH ΛEΓAKH
ΠΑΙΖΟΥΝ ΟΙ ΜΟΥΣΙΚΟΙ
Βιολί: Νίκος Μάκαρης, Άρης Βερύκοκος, Γιάννης Μπαφαλούκος, Μαυρουδής Αντωνίου
Λαούτο: Αντώνης Κονιτόπουλος, Βαγγέλης Κουκουλάρης, Λευτέρης Μπαφαλούκος, Κώστας Πατέλης
Σαντούρι: Στέλλα Βαλάση
Κλαρίνο: Νεκτάριος Κοκκώνης
Πλήκτρα: Γιάννης Κάτσαρης
Μπάσο: Τάσος Γρηγοριάδης
Τύμπανα: Θανάσης Παπαδόπουλος
Κρουστά: Γιώργος Καρελιώτης
Τζαμπούνα: Γιάννης Σέρβος, Δημήτρης Παναγιωτόπουλος, Γιώργος Παρασκευάκης, Θοδωρής Βολιώτης
Ντουμπάκι: Σίμος Κοζαδίνος, Αλέξανδρος Μορφονιός
ΣΥΜΜΕΤΕΧΟΥΝ ΟΙ ΧΟΡΕΥΤΙΚΟΙ ΣΥΛΛΟΓΟΙ
Ελληνικός Παραδοσιακός Χορευτικός Όμιλος – Δικταίοι Καστρινοί,
Εξωραϊστικός & Εκπολιτιστικός Σύλλογος Ιλίου “Ο Μέρμηγκας”,
Χορευτικό Σωματείο ” Χοροαχλιστός” Μαρίας Κλουβάτου και Γιάννη Τσελέντη,
Ένωση Νησιωτών Αιγαίου – Φίλοι Παραδοσιακών Χορών Αγ. Αναργύρων-Καματερού
Ώρα έναρξης: 21.00
Οι πόρτες ανοίγουν στις 20.00
Τιμές Εισιτηρίων:
Προπώληση: από 10€
Γενική Είσοδος: 12€
Σημεία Προπώλησης
Ηλεκτρονικά: https://www.viva.gr/tickets/music/baggelis-konitopoulos/
Στο σημείο προπώλησης του Δήμου Πετρούπολης:
• Δημοτικός θερινός Κινηματογράφος «Σινέ Πετρούπολις» (25ης Μαρτίου 168), καθημερινά και ώρες 21:00 – 23:00
Τηλέφωνο Επικοινωνίας: 2105012391

ΔΩΡΕΑΝ προβολή της ταινίας «Δεσμοί Γυναικών» στον Θερινό Κινηματογράφο Πετρούπολης.
2022-09-29 20:30 | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
ΔΩΡΕΑΝ προβολή της ταινίας «Δεσμοί Γυναικών» στον Θερινό Κινηματογράφο Πετρούπολης.

Δείτε σήμερα Πέμπτη 29 Σεπτεμβρίου 2022 και ώρα 20:30 την ταινία «Δεσμοί Γυναικών» στο «Σινέ Πετρούπολις».
Η ταινία θα προβληθεί ΔΩΡΕΑΝ μετά από πρωτοβουλία της Δημοτικής Επιτροπής Ισότητας (ΔΕΠΙΣ) Πετρούπολης.

Η ταινία «Δεσμοί γυναικών» θέτει στο επίκεντρο την οδύσσεια μιας γυναίκας που μεγαλώνει μόνη της την δεκαπεντάχρονη κόρη της, στα περίχωρα μιας πόλης του Τσαντ. Όταν μια μέρα μάθει πως το κορίτσι έχει μείνει έγκυος, θα έρθει αντιμέτωπη με τις θρησκευτικές νόρμες, την ανδροκρατούμενη κοινωνία και τον νόμο μιας χώρας που απαγορεύει ρητά τις αμβλώσεις.

Η Αμίνα και η δεκαπεντάχρονη κόρη της Μαρία είναι δυο γυναίκες που ζουν μόνες σε μια ανδροκεντρική κοινωνία, γεγονός που από μόνο του αποτελεί τεράστιο σκάνδαλο. Όταν η Αμίνα μάθει πως η Μαρία είναι έγκυος, ο φόβος του κοινωνικού στιγματισμού θα την κυριεύσει από την πρώτη στιγμή και οι σχέσεις μητέρας και κόρης θα διασαλευτούν, όχι όμως ανεπανόρθωτα.

Σύντομα, οι δυο τους θα βρεθούν ανάμεσα σε γυναίκες που θα προσπαθήσουν να τις βοηθήσουν, δημιουργώντας μεταξύ τους «μυστικούς, θηλυκούς δεσμούς», συνθέτοντας ένα σωτήριο γυναικείο δίκτυο αλληλεγγύης ως απάντηση σε μια σκληροπυρηνική πατριαρχική δομή.

Τι ρόλο κρατά μια γυναίκα μέσα σε μια κοινωνία που διέπεται από ανδρικούς κανόνες, ακόμα και σε ό,τι αφορά στην ίδια; Μπορεί να είναι ποτέ κάτι διαφορετικό από μητέρα και σύζυγος, και πως μπορεί να επιτευχθεί αυτό;

Μέσα σ’ αυτόν τον πατριαρχικό ζόφο κεκαλυμμένης θρησκευτικής νομιμότητας, μοναδική ελπίδα για μια γυναίκα είναι η αλληλοϋποστήριξη των κοντινών της εκπροσώπων του φύλου της. Υπό αυτό το πρίσμα, η ταινία «γεννά» την ελπίδα πως, πράγματι, η προοδευτικά κεκτημένη χειραφέτηση της γυναίκας μπορεί να έρθει μέσα από τους ιερούς δεσμούς των ίδιων των γυναικών.

Οι «Δεσμοί Γυναικών» θα σπάσουν τα όρια της οικογένειας, θα συνασπιστούν στις γειτονιές, τις κοινότητες, θα αλληλοβοηθηθούν, θα κάνουν την επανάστασή τους και θα γλιτώσουν την επόμενη γενιά.

Δείτε το trailer της ταινίας ΕΔΩ: https://youtu.be/jM4fZab0bKc

«Η Πόλη Γιορτάζει»
2022-10-26 20:00 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
«Η Πόλη Γιορτάζει»

Ο Δήμος Πετρούπολης μέσω της Διεύθυνσης Πολιτισμού, Αθλητισμού & Νεολαίας, διοργανώνει εκδηλώσεις για τον εορτασμό του πολιούχου Αγίου Δημητρίου, με τίτλο «Η Πόλη Γιορτάζει».

Στο πλαίσιο των εκδηλώσεων θα πραγματοποιηθεί Συναυλία Παραδοσιακής Μουσικής με τη Βούλα Ρεφενέ, την Τετάρτη 26 Οκτωβρίου, στην Πλατεία «Αγίου Δημητρίου» (μετά τη Λιτανεία της εικόνας), στις 20:00.

Στην εκδήλωση θα συμμετέχει και το Τμήμα Παραδοσιακών Χορών του Δήμου Πετρούπολης.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

Το «Μουσικό Σχολείο Ιλίου» έρχεται στην Πετρούπολη.
2022-12-21 11:00 | Πλατεία “ΗΡΩ”, Πλατεία ΗΡΩ, Αγίας Γλυκερίας 87, Πετρούπολη, Αττικής, 13231, Ελλάδα
Το «Μουσικό Σχολείο Ιλίου» έρχεται στην Πετρούπολη.

Το Μουσικό Σχολείο Ιλίου έρχεται για δεύτερη χρονιά στον Δήμο Πετρούπολης και παρουσιάζει ένα Χριστουγεννιάτικο Μελωδικό Πρόγραμμα, με το σύνολο πνευστών, στην Πλατεία ΗΡΩ, την Τετάρτη 21 Δεκεμβρίου 2022, στις 11 το πρωί.

Το σύνολο αποτελείται από εβδομήντα μαθήτριες και μαθητές του Μουσικού Σχολείου, υπό την Καλλιτεχνική Επιμέλεια του Θανάση Σκαρλάτου.

Σας περιμένουμε όλους, για να απολαύσουμε τη Μελωδική Χριστουγεννιάτικη Πανδαισία!

Ελάτε να ανακαλύψουμε τη μαγεία των Χριστουγέννων με μία μοναδική Συναυλία από το Δημοτικό Ωδείο Πετρούπολης.
2022-12-23 19:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ελάτε να ανακαλύψουμε τη μαγεία των Χριστουγέννων με μία μοναδική Συναυλία από το Δημοτικό Ωδείο Πετρούπολης.
Ύστερα από δύο χρόνια αναγκαστικής αποχής λόγω της πανδημίας, το Δημοτικό Ωδείο Πετρούπολης γιορτάζει τα Χριστούγεννα με ακόμη μία εορταστική συναυλία, την Παρασκευή 23 Δεκεμβρίου 2022.
Την Παρασκευή 23 Δεκεμβρίου 2022 και ώρα 19.00, θα πραγματοποιηθεί Γιορτή με Τραγούδια & τα Μουσικά Σύνολα του Ωδείου, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Ελάτε να ταξιδέψουμε με τις μελωδίες και τα χαμόγελα των παιδιών και να ανακαλύψουμε ξανά τη μαγεία των Χριστουγέννων!
Η είσοδος για το κοινό είναι ελεύθερη!
Θα παρουσιαστούν:
Κιθαριστικό σύνολο τάξης Βασίλη Καναρά και Αντώνη Γιαβρή |
Μουσική δωματίου από τις τάξεις βιολιού του Βασίλη Δήμου, φλάουτου της Στεφανίας Κατσαρού, πιάνου της Ναταλίας Σταματίου και ντραμς του Γιάννη Τσουμπρή |
Κλασικά γιορτινά τραγούδια από την τάξη Μονωδίας της Εύας Μιχελιδάκη σε συνοδεία πιάνου από τον Πάνο Λουμάκη |
Κάλαντα με το Μαθητικό Συγκρότημα Παραδοσιακής Μουσικής που επιμελείται ο καθηγητής παραδοσιακών κρουστών Νέστορας Δρούγκας, μαζί με μέλη των Χορωδιακών Συνόλων που διδάσκουν η Ροδούλα Χαρδαλή (διεύθυνση) και Έρη Χαρδαλή (συνοδεία πιάνου).

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, Τηλ: 210-5063710.
Δείτε το αναλυτικό πρόγραμμα της Συναυλίας στις φωτογραφίες που ακολουθούν.

«Καλικαντζαροζαβολιές» από τις Μορφές Έκφρασης.
2022-12-26 18:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Καλικαντζαροζαβολιές» από τις Μορφές Έκφρασης.

Θεατρική παράσταση για παιδιά, τη Δευτέρα 26 Δεκεμβρίου 2022 στις 18:00, στο Πνευματικό Κέντρο του Δήμου Πετρούπολης.

Οι «Μορφές Έκφρασης» δημιούργησαν για τα παιδιά μια ακόμα παράσταση παιχνίδι και μας προσκαλούν να ανακαλύψουμε τι θα συμβεί όταν η μουσική συναντά τα τρομερά καλικαντζαράκια!

Τα θρυλικά χριστουγεννιάτικα ξωτικά της Ελληνικής παράδοσης, προκαλούν με τις ζαβολιές τους και μας προσκαλούν σε παιχνίδι, χορό και τραγούδι!

Από τη δημιουργό των sold out παραστάσεων «Ο Δράκος των χρωμάτων» & «Κού-Κου! Μια βόλτα στο δάσος…» Άννα Σεβαστή Τζίμα, οι «Καλικαντζαροζαβολιές» μας μεταφέρουν σ’ έναν κόσμο όπου τα Χριστούγεννα αποκτούν ένα άλλο νόημα… Είναι ο καιρός για να αφουγκραστούμε τον εαυτό μας και να αναθεωρήσουμε τις πράξεις μας… με γνώμονα την καλοσύνη.

Η παράσταση είναι έντονα διαδραστική με ζωντανή μουσική.

Τα παιδιά μπορούν να έρθουν φορώντας κόκκινα σκουφάκια, εάν το επιθυμούν!

Η παράσταση είναι σχεδιασμένη για παιδιά από 3-7 ετών.

Λίγα λόγια για την υπόθεση του έργου:

Ο τρομερός αρχηγός των Καλικαντζάρων ο Μανδρακούκος, αποφασίζει να κάνει όλα τα παιδιά καλικαντζάρους. Σκοπός του είναι, όπως κάθε χρόνο, να κόψει το δέντρο της ζωής και να κάνει τους ανθρώπους άνω κάτω με τις ζαβολιές του! Θα τα καταφέρει;

Στο δεύτερο μέρος της παράστασης, θα παρακολουθήσουμε το παραδοσιακό παραμύθι της Μάρως και της Κάκως που συνάντησαν τους καλικάντζαρους στον μύλο και θα ανακαλύψουμε ότι η καλοσύνη έχει πάντα μεγαλύτερη δύναμη από τη ζήλια, τον φθόνο και την κακία!

Προπώληση εισιτηρίων: https://www.ticketservices.gr/…/kalikantzarozavolie…/…

Γενική είσοδος: 8€

Αίθουσα Εκδηλώσεων Πνευματικού Κέντρου Δήμου Πετρούπολης
(Μπουμπουλίνας 59 & Αθανασίου Διάκου)
Τηλέφωνα επικοινωνίας: 210-3464903, 210-3464002

Τσικνοπέμπτη - Έναρξη καρναβαλικών εκδηλώσεων
2023-02-16 17:30 | Κεντρική Λεωφόρος 25ης Μαρτίου
Την Τσικνοπέμπτη 16 Φεβρουαρίου, από τις 5.30 το απόγευμα, οι Κουδουνάτοι και ομάδα του Τμήματος Παραδοσιακών Χορών μαζί με τη Φιλαρμονική του Δήμου Πετρούπολης, θα κηρύξουν την έναρξη των εκδηλώσεων περιδιαβαίνοντας την κεντρική λεωφόρο 25ης Μαρτίου.

Καρναβαλικές εκδηλώσεις- Σάββατο 18 Φεβρουαρίου
2023-02-18 11:00 | Κεντρική Λεωφόρος 25ης Μαρτίου
Το Σάββατο 18 Φεβρουαρίου, από τις 11 το πρωί, το εορταστικό κλίμα θα τονωθεί με τους Κουδουνάτους του Τμήματος Παραδοσιακών Χορών και τη Φιλαρμονική του Δήμου Πετρούπολης, που θα ξεσηκώσουν την κεντρική λεωφόρο της πόλης με αποκριάτικους και ξέφρενους ρυθμούς

Μεγάλη αποκριάτικη παρέλαση Αρμάτων και Καρναβαλιστών.
2023-02-19 15:00 | Κεντρική Λεωφόρος 25ης Μαρτίου
Την Κυριακή 19 Φεβρουαρίου, από 3 το μεσημέρι, θα πραγματοποιηθεί η μεγάλη αποκριάτικη παρέλαση Αρμάτων και Καρναβαλιστών στην κεντρική λεωφόρο (από το ύψος της οδού Σουλίου έως την οδό Κωνσταντινουπόλεως).
Μετά την παρέλαση η γιορτή θα συνεχιστεί στην πλατεία «ΗΡΩ», όπου με τους ξεσηκωτικούς ήχους του DJ Marinou, οι καρναβαλιστές καλούνται σ’ ένα αποκριάτικο πάρτυ, με πολύ κέφι και χορό!
